
SCUNIS VUEIDIS, 
CE SPIETINO 
PAR FÀ ALC? 


O sin tal ultin bocon dal an 
e cjalant a chel che al vignarà, 
ce vino di sperà pe nestre tiere? 
Par cualis bataiis valie la pene 
di sticà la cussience dai furlans? 
La Patrie dal Friùl e à provàt a 
dà cualchi rispueste su chest 
numar. Ma cui puartaraial inde- 
vant chés bataiis? Sal domandìn 
dopo vé let lis ultimis statistichis 
demografichis, che a piturin une 
situazion nere: pôc plui di un frut 
par femine in Friùl-Vignesie Julie. 
E la tindince - di agnorums - e je 
a là simpri in piés. 

Nolèstàtprogrameletoràlche 
nol vedi previodùt incentîfs ae 
natalitàt. La Zonte Serracchiani, 
cul mandat in scjadince, e veve 
ancje fat bon un “bonus bebè” di 
1200 euros. Di campe a drete al 
è stàt dut un sflorî di propuestis 
par contrastà il fenomen des scu- 
nis vueidis. Ce fin àno fat? Cumò 
il governadòr leghist Fedriga 
al à fat savè che, su propueste 
dal Friùl-Vignesie Julie, dentri 
dal program Gect-Euregio cen- 
ce confins, al è stàt imbastît un 
grup di lavòr cun Venit e Carinzie 
par frontà la cuistion. O lassìn ai 
esperts la definizion di politichis 
par fâi cuintri al câl des nassitis, 
ma, ocjo: volino dà une prospe- 
tive (sociàl, culturàl, economi- 
che...) aes nestris comunitàts? 
Alore nol è plui timp di pierdi. E 


DUINIS 
HFIES ~l IND 
NE E 


Bon Nadâl, 


bon finiment e bon principi. 
Che Diu us dei dal ben, 
par chest an 
e par chel cu ven 


Si tornìn a viodi 


% inZenâr % 





% a pagjine 2 


, FRIUL C 


(conv. in L. 27/02/2004 n° 46 art. 1, comma 2, DCB Udine 662/96 Filiale di Udine 


UNE COPIE 


RIE DAL FRIUL 


info@lapatriedalfriul.org 


Tassa pagata / Taxe perçue Udine Italy - mensile / mensîl spedizion in abonament postàl Poste italiane s.p.a. 


d A X 






DL VIGNARA 
Ce sperìno pe nestre tiere? 


Lis bataiis di scombati tal 2019 


Inchieste a pagj. 4-5 


antis voltis al fâs comut 

dà lis robis par scontadis, 

ancje se al è pòc timp che 
lis vin concuistadis. Par esempli, i 
furlans a dan aromai par scontàt 
il dirit dai lôr fruts a podê sielzi 
l'insegnament de marilenghe inte 
scuele. Une volte al jere un sium, 
ma al è deventàt realtàt cu la 
aprovazion de lec 29 dal 2007: di 
bot, però, fra cualchi setemane i 
furlans a podaressin sveàsi cence il 
furlan a scuele, parcè che il dirit che 
no si è rivàt a dineà in gracie de lec 
cumò al riscje di jessi dineât cu la 
burocrazie. 
La situazion, par cui che no le 
cognòs, e je cheste: daùr de lec, 
ogni scuele de zone de regjon di 
fevele furlane e à di ativà chest 
insegnament, se lis fameis lu 
domandin. Il 70% lu fàs. Chest al 
à un cost (che si cuantifiche daùr 
des domandis che a rivin di ogni 
istitùt), ma i finanziaments a son 
simpri rivàts cun setemanis (o mês) 
di ritart a pet de partence dal an, 
obleant simpri lis scuelis a un “tour 

Furlan a scuele a risi 


par colpe de burocrazie 


de force” inte programazion che 

al domandave di tacà lis lezions 
ancjemò prin di vê i bêçs o di 
concentràlis dutis ae fin dal an, cul 
pericul di concjà lis ativitàts e di no 
sigurà ad implen un dirit ai fruts e 
aes lôr fameis. 

Chest an, però, la situazion e je 
plui grivie di simpri. La gnove 
aministrazion regjondàl e varès di 
fat decidùt (o doprìn il condizional 
parcè che no je olme di deliberazion 
in chel sens) di riviodi i criteris di 
ripart su la tutele de lenghe furlane 
e in spiete di fàlu e à prorogade 
“sine die” la assegnazion dai 
riparts pal insegnament dal furlan 

a scuele. De cuistion e varès di 
ocupàsi la Comission permanente 
pal insegnament dal furlan che e 
je stade in part rinovade, ma no 
ven ancjemò convocade. In spiete 
di gnovis, lis scuelis no san se lis 
spesis par furlan a son cuviertis, ni 
par chest an (dulà che i bêçs a son 
za stàts stanziàts, ma no je licence 
di spindiju) ni pai agns a vignî. 

La consecuence cuale ise? Che 
intant, cence savè ni se i bécs a 
rivaran o no, ni trops che a saran, 
i dirigjents chest an a podaressin 
fà saltà l'insegnament dal furlan e 
nissun al podarès dàur tuart. Se a 
cambiassin i criteris e no fos plui 


% pagjine 7 


cuvierture finanziarie adeguade, 

lis scuelis no podaressin plui fà 

la programazion (che cumò e je 
trienal) e duncje il furlan al saltarès 
ancje pai 3 agns seguitîfs. 

La aprovazion dai Ptof (Plans 
trienài de ufierte formative) e va 
fate prin de scjadince des iscrizions, 
ven a stài a Zenàr. O contìn che 
par in ché volte la situazion e sedi 
risolte, che la Comission si dedi 
dongje e che e aprovi criteris che 

a permetin di insegnà il furlan 
come che al è stàt fin cumò e 
ancjemò miòr. Se nol ves di jessi 
cussì, ducj i furlans a savaran che 

i lôr sorestants - simpri a pro dal 
furlan in ogni campagne eletoràl 

- a àn violadis intune volte dôs 
lecs, une statàl e une regjonàl. E 
ocjo! A metin a risi un patrimoni 

di risorsis e di esperience che tai 
ultins agns si è consolidàt e insioràt 
intune comunitàt di insegnament 
inzornade e inovative. Al sarès 

un pecjàt mortàl. E al sarès inutil 
pintîsi cuant che al sarà masse 
tart. i 

ASSEGNAZION DAI ZÛCS EYOF 2023 E OLIMPIADIS 2026 





Grancj events si, 
ma al vul plui impegn par fà jevà 
il turisim intal Friùl de Alte 


For di Avoltri al domande stesse dignitàt 
di finanziaments di chei altris pôi schiistics regjonài 





j PI 


l bateve un pòc ancje il cùr 

de mont furlane miercus 

ai 28 di Novembar a Tokyo, 
dulà che e je stade presentade pe 
prime volte al Comitàt olimpic 
internazional la candidature di 
Milan e Cortine ai zùcs invernài 
dal 2026. Su la taule e je di fat la 
propueste di For di Avoltri tant 
che sede dal Biathlon, puartade 
indenant ancje de Regjon. Dopo 
dal ritîr de neozelandese Calgary, 
a sfidà i talians e 


je restade dome 
Stockholm, ma 
l'inseriment 

dal Friùl inte 
candidature taliane 
al reste une partide 
dute di zuià, magari 
sburtant su la 

lidrîs dolomitiche 
comune. 

Dut câs, i cinc 
cerclis olimpics i 
a cjataran cjase SAREI 
tal Friùl de Alte. 
Par cumò inte 
version “junior” dai Eyof, i zùcs 
olimpics invernài de zoventùt 
europeane (par fantats dai 9 ai 14 
agns) che la edizion dal 2023 e je 
stade assegnade al Friùl-Vignesie 
Julie a Marbella (Spagne) ai 10 

di Novembar stàts. Il curling al 
larà a Claut, snowboard, short 
track e patinac artistic a Plan dal 
Cjaval, biathlon a For di Avoltri, 
fonts a Sapade, sul Concolan 

lis gnovis dissiplinis, o ben 
freestyle e skicross, a For Disore il 
schialpinisim, hockey a Pontebe 


Vidale: «La Regjon 

e varès di crea struments 
di incentif par incoragjà 
lis personis a invistî 
intal setòr turistic. 

Lu vin domandât 

plui voltis. Si à di crodi 

a di cheste pussibilitât, 

o la mont e je destinade 


e par finî Tarvis e Nevee cun dut il 
schi alpin, salt e cumbinade. 
Ancjemò grancj avigniments 
sportîfs, duncje, intindùts tant che 
clàf pal rilanc de mont furlane. Une 
ricete sot atac di tantis bandis, al 
baste visàsi par esempli dal câs di 
Turin che nol à volùt aleàsi cun 
Milan e Cortine pe candidature 
2026, vint vincùt in consei comunàl 
la componente politiche dai 5 
Stelle (e no dome) che e denunzie i 
coscj alts di chescj 


avigniments, no 
compensats di 
vuadagns adeguats. 
Ma ce pensino i 
sindics furlans 
interessàts? 


FOR DI AVOLTRI 
AL BRAME 

LIS OLIMPIADIS, 
MA AL È TANT 
CE FÂ! 

«Al è clâr che fà i 
zùcs olimpics ca al 
darès un vuadagn 
enormi dal pont di viste de imagjin 
turistiche - e rimarche la sindiche 
di For di Avoltri, Clara Vidale —. 

E je une concorence fuarte, ma o 
sin convints di vé lis nestris cjartis 
di zuià, tant che il fat che ca a son 
nassùts diviers campions. Chel 

des Olimpiadis nol è dome che un 
sium, ma un domandà par otignî 
pardabon. O vin ancje la fortune di 
vê la presince di Bella Italia a Plans 
di Luce, cun plui di mil puescj jet, 
che e podarès sodisfà lis esigjencis 
dal event, in plui che naturalmentri 





Ls 


il centri biathlon, ricognossùt tant 
che une zoie ancje de Federazion 
taliane sports invernâi. Un grant 
sfuarç di volontariât de bande di 
tantis associazions al à fat in mùt 
che il centri biathlon al tornàs a 
partî inte maniere miôr dopo des 
aluvions resintis». 

Ma nol è dut aur chel che al 
slusiche, cualchi probleme al è. 
«La Regjon e à di crodi in nô — e 
sclarìs Vidale —, prin di dut metint 
il centri biathlon intal circuit 
Promotur. Al è un 
invistiment che al 
podarès puartâ une 
tornade di imagjin a 


Buzzi: «I zûcs 
ajentrin intun procès 


alberghieris dal paîs, lis ocasions 
di lavòr e di cressite economiche 
cul indot dal sport - e sosten la 
sindiche —. La Regjon e varès di 
creà, in viste dal 2023 e dal 2026, 
struments di invistiment e di 
incentîf par incoragjà lis personis 
a invistî intal setòr turistic. Lu 
vin domandat plui voltis, ancje 
ae Uti de Cjargne. Si à di crodi a 
di cheste pussibilitàt, o la mont 

e je destinade a muri. In plui, lis 
ultimis calamitàts naturàls no 
fasin altri che meti intal anim des 
personis la voie di là vie parcè 
che i discomuts, soredut intes 
comunicazions, a son tant grancj. 
La nestre int e je daùr a patî 

une situazion une vore grave di 
disservizi». 


PONTEBE I CRÔT: «OCASION 
PAR MIORÀ IL PAÎS» 
Intai zùcs olimpics de zoventùt 
europeane al sarà cjapàt dentri 
ancje il comun di Pontebe 
cul palac de glace, dulà che si 
davuelzaran lis garis di hockey. «Si 
visìn ancjemò de biele esperience 
des Universiadis dal 2003 - al 
rimarche il sindic Ivan Buzzi - 
che purpùr nus àn permetàt di 
amplià il palac de glace e di cressi 
lis dotazions. Dutis struturis che 
a vegnin dopradis tant ancje vuê. 
Chel che di gnùf chest event al 
pues puartà, al è un ampliament 
dai puescj jet. Il palac de glace al 
podarès jessi dopràt ancjemò miòr 
se 0 disponessin di struturis che 
a fasin di forestarie. Al è l'interès 
fuart di diviersis scuadris di 
hockey su glace di vignî a Pontebe 
in ritîr invernàl o estif. O speri, 
cul event Eyof dal 2023, di cjatà lis 
risorsis par comedà une struture 
alberghiere dongje dal palac de 
glace, aromai sierade di 5-6 agns. 
O sai che ancje altris Comuns 
interessàts dai Eyof a àn il stes 
probleme». 
I zùcs a jentrin ancje in mùt 
virtuòs intun procès di miorament 
dal paîs previodùt de lec regjonàl 
14 dal 2018, che e à “compensàt” 
Pontebe pal tramont dal progjet 
dal implant di assension par 
Pramuel, cul 


disvilup alberghîr 
conetùt: «O vin 
un finanziament 
di 2 milions di 


se il c paia di miorament , 

ulie. Cumò il nestri s ue euros par sdrumà 
dn nl di Pontebe previodut ee 

centri sportîf si base i lis casermis 

tant sul volontariàt. de lec regjonàl dismetudis par 


Se invezit al fos 
tratat tal stes mùt 
di chei altris centris 
sportîfs furlans 
invernài che a son 
dentri intal circuit 


Promotur al sarès 

un biel salt di cualitàt. Il probleme 
economic al è tant pesant, sedi pe 
manutenzion sedi par une revision 
complessive dal centri biathlon, 
che al scomence a sintî il pés dai 
agns. Chest al vàl ancje in relazion 
ai Eyof 2023». Cun di plui, al è di 
fà in maniere che l'event sportiîf al 
puedi deventà pardabon une clàf 
di disvilup pe economie di chest 
picul comun a vocazion turistiche 
(baste pensà aes perlis alpinis 

dal Colians e dal làt di Volaie). 

«Si à di rinfuarcà lis struturis 


che le e à “compensade” 
pal tramont dal progjet 
dal implant di assension 
par Pramuel» 


un total di une 
desene di etars, e 
dopo 15 etars di 
stazion feroviarie 
dismetude - al 


sclarìs Buzzi —. 

O vin ancje za 
presentàt ae Regjon un plan di 
fatibilitàt par 11,5 milions di 
euros par une serie di intervents 
di recupar, tant che ripuartà a 
vert furnît lis areis feroviariis 
dismetudis, completà la piste di 
fonts, la aree wellness dal palac de 
glace, par creà un centri anzians 
comprensoriàl ristruturant une 
scuele dismetude, e par creà un 
museu storic citadin. Dutis oparis 
che a jentrin ben intun troi di 
disvilup turistic, pensât de int 
midiant di taulis tematichis». I 


LINT FURLANE 














Cjalin indenant 
cun sperance 


i Si siere un an plen di significàt 
pal Friùl. Al sarès dibant sotlineàlu 
se no valès invezit propit la pene di 
rimarcàlu: lis elezions de Vierte a àn 
segnàt un moment impuartant pe 
lungje bataie autonomiste. 

i Dopo tancj agns, la presince 
di doi conseîrs regjonài dal Pat pe 
Autonomie al vůl dî che, ancje dal 
pont di viste istituzional, alc al è 
cambiàt, alc si è movùt. Un segnal: al 
è ancjemò tant di fà, ma dopo tantis 
provis, masse faliments, ancjetantis 
sperancis delududis, al è rivàt un 
messac positîf di unitàt. Visinsi: une 
unitàt nassude e “protete” de statu- 
re morâl e politiche di une figure di 
riferiment tant che ché di Sergio 
Cecotti, bon di catalizà ator de sò 
candidature il favòr, e il vòt, di tancj 
eletòrs che doman a varan di jessi 
riconcuistàts e ampliàts midiant no 
plui dal carisme di un leader, ma di 
une scuadre, di un progjet crodibil 
e vincidòr. 

is Il consens, no dome chel tal 
moment dal vòt, si oten partint des 
esigjencis di un popul, rivant a tra- 
sformà “il sium di une robe” inte sò 
realizazion. Un procès lunc e dificil, 
une sfide intun mont che al cambie 
plui svelt di ce che o crodìn, e che 
dal so indicadòr “di progrès” o sin 
simpri mancul cierts. 

XK La tentazion duncje di cjalà 
bande il passât e je fuarte, come 
se in chel si podès cjatà confuart e 
rispuestis al presint, dispès in mùt 
acritic e velàt dome de aparence. Al 
reste un nestri dové difindi lis tra- 
dizions, come che o sin brauròs di 
chei valòrs trasmetàùts, di chel “salt, 
onest, lavoradòr”, ma savint che al 
va interpretàt sbrumàt de retoriche 
e dal paternalisim. O volin che e 
sedi la constatazion semplice di un 
mt di jessi, di une diversitàt ancje 
morâl, di une dote che o puartìn 
intal grant cjalderon de umanitàt. 
Altri che “sotans”. Dopo secui di do- 
mini di altris, di campagnis di conti- 
nui discognossiment culturàl e sto- 
ric, di emargjinazion economiche e 
social, pûr in ogni câs o sin ancjemò 
caacelebràinte nestre amade mari- 
lenghe une vitorie e une resistence 
che e continue. 

i:** Une lenghe che vuè si esprim 
in ducj i cjamps dal savé, inte vite 
cuotidiane, inte informazion, ancje 
midiant dai sistemis modernis di 
comunicazion. Al podarès someà 
un fat naturàl, ma invezit — intes 
cundizions di cumò di atac aes 
minorancis, al diviers, dulà che al 
domine il predomini italic di brute 
memorie - alè il risultàt de volontàt 
di fier di un popul di no pierdi la pro- 
prie anime. Se Diu al volarà, o larìn 
indenant su cheste strade. Il 

nvezit che dà bécs a 

< < Il cui che nol fas nuie, 

il redit di citadinance 
che al coventi a sostignî cui che 
si da di fà e che al oriente lis 
propriis sieltis di vite par che 
la mont no mueri»: Andrea 
Maroè, president de Giant Trees 
Foundation, nassude a Tarcint, 
ma cuntune cjalade che si slargje 
a dut il globi par cambià il mont 
tacant dai arbui, al jentre a pîts 
unîts intal dibatiment politic su 
la prossime leg di belanç. 

La vuestre analisi e je clare: 
no sin devant di une fatalitàt, 
ma dal risultàt di diviers eròrs 
fats intal passât su la gjestion 
dal teritori. Di cui sono lis 
responsabilitàts? 

«Cu la dibisugne di vê di plantà 
arbui par produsi legnam, tantis 
cuestis des monts dal Friùl de 
Alte a son stadis popoladis cu 
lis stessis speciis, cun plantis 
coetaniis e cuntune disposizion 
une vore fisse, cence valutà la 
specificitàt dai terens e dai lùcs. 
Dopo, chest bosc costruît dal om 
al è stàt bandonàt a se, in tancj 
càs par vie dal dispopolament. 
Dut chest al à influît in mùt 
determinant inte calamitàt des 
setemanis passadis, che purpùr 
e je stade ecezional, ma che intal 
prossim futùr e je destinade a 
deventà la norme». 


Trop ise difondude cheste 
situazion di pericul inte mont 
furlane? 

«Vué la situazion di emergjence 
e somee passade, ma in realtàt 

e je dome scomengade. O vin 
pierdùt il patrimoni boschîf che 
o varessin vùt di doprà intai 
prossims 4 agns, plui o mancul 
il 20% dai nestris boscs. Ma 

il dam plui grant al sarà chel 
sucessîf ae catastrofe, intal sens 
che i boscs ferîts dal brut timp 

a deventin tant plui delicàts e 
sometàùts ancje aes intemperiis 
di intensitàt minòr. A laran 
indenant a colà i arbui e, une 
volte gjavàts vie i troncs che a 
son colàts, il teren al sbrissarà a 
val cu la prime ploie e lu cjatarìn 
dut a Lignan e a Tisane. Duncje, 
si varà di pensà no dome a 
rimplagà i boscs, ma ancje a 

dà un regjim aes aghis e a creà 
barieris par frenà il slavà dal 
teren, se di no no savarìn nancje 
dulà plantà arbui gnùfs. Si varà di 
tornà a pensà a ce plantà, cemùt 
e dulà». 

Il probleme al è tant 

complès: di miec al è il 
dispopolament de mont, i 
terens a son di proprietàt 
privade e il sfrutament dal 
len al domandarès une filiere 
moderne che e pues jessi 
promovude dome des aziendis 
privadis dal setòr. Di dulà 
scomencà? 

«La nestre propueste e je chè 

di preparàsi a frontà altris 
avigniments estrems gjeneràts 
dal cambiament climatic, 
ricostruint un tiessùt economic 
e di lavor in mont. Al moment, 
no vin implants di seis in stàt di 


MONT FERIDE 





«Redit di citadinance? 
Dinlu a chei che in mont 


a curin il bosc» 


La Giant Trees Foundation, cun sede a Tarcint, 
e vise: «La bugade di brut timp no je stade 
une fatalitàt. E si ripetarà ancjemò» 





ARBUI BUTÀTS JÙ DAL BRUT TIMP 


lavorà volums alts di legnam, ni di 
stocalu par dopràlu intai moments 
che il presit al è favorevul, robe 

che cumò e sarès tant utile dopo 
de ondade di brut timp che e à 
provocat la colade des cuotazions. 
Chest però al vùl dî ripuartà la int a 
stà e a lavorà intal teritori di mont. 
A van dàts incentiîfs fuarts ai zovins 
par tornà o par insediàsi. Il redit di 
citadinance dinlu a cui che al torne 
a vivi e a lavorà in mont!».. 


Al è un lavòr enormi, che al 
durarà decenis, par introdusi 
une rotazion culturàl dal bosc... 
Di dulà si aial di partî? 

«Il progjet de nestre fondazion al è 
chel di racuei fonts, inte iminence 
dal Nadal, vendint i ramacgs e lis 
pontis crevadis dai arbui butàts 

jù dal aiar. Cun chescj bêçs, o 
volaressin creâ boscs sperimentâi 
su variis cuestis de Cjargne, 
caraterizâts di diviersis tipologjiis 
di terens, cun plantis diviersis 


Andrea Maroè: 

«A coventin poiis fuartis 
ae economie intes tieris 
altis, tacant dal len 

e de nature» 





ANDREA MAROÈ 





di etàts diferentis. I risultàts 

no saran ciert imediats, ma a 
tocjaran diviers decenis, ancje 

se cualchi buine idee e podarà 
vignî sù za tant prime. Il bosc al à 
di jessi plantàt dome intes zonis 
adatis, e ognidune cu lis speciis 
adeguadis. Inaltrò, lis cuestis a 
an di tornà a pràt o al massim a 
varan di jessi popoladis di cualchi 
barac, alacs e picul arbossits a 
cressite lente». 

Une variabile fondamenttàl e je 
dade però dal redit dal bosc: 
se in passat si son plantàts pòi 
o pecs al è par une ricercje 
disperade di dà un rindiment 
aes tieris altis... 

«A van plantadis essencis 


«O vin di cjalà 

il rindiment dal bosc 

no dome pal legnam, 

ma ancje sot forme di difese 
de diversitàt biologjiche, 
dal aspiet paisagjistic 

e turistic, de difese 
idrogjeologjiche» 


preseadis buinis di dà une 
rispueste economiche par cui 
che al lavore il bosc, ma al è un 
invistiment plurienàl che al à 
ciclis di 40 agns o plui luncs. 

O vin di cjalà il rindiment dal 
bosc no dome pal legnam, ma 
ancje sot forme di difese de 
diversitàt biologjiche, dal aspiet 
paisagjistic e turistic, de difese 
idrogjeologjiche. Par chest, cui 
che al lavore il bosc al merete 
une poie tant che il redit di 
citadinance, parcè che al prodùs 
resis, esternalitàts positivis che 
dopo a colin su dute la coletivitàt 
e no dome su ché de mont. Si trate 
di rindi sostignibile une ativitàt 
che pai prins 10-15 agns no sarà 
profitevule dal sigàr. Infin, e va 
ricostruide une filiere industriàl 
dal len che intal timp o vin 
pierdùt». E 


614 milions 
di euros 
di dams 


614 milions di dams: 
cheste la stime definitive 
de ondade di brut timp 
(cun ploie torenziàl e aiars 
a plui di 100 km/h) che 

e à colpît in particolàr 

il Friùl de Alte a cjaval 

tra Otubar e Novembar 
passàts. I dams plui gràfs 

a son stàts chei aes oparis 
di difese idrogjeologjiche 
(323 milions), po dopo chei 
aes stradis (98 milions), 
boscs (55 milions), bens 
publics (ospedài, scuelis...), 
réts eletrichis (16 milions), 
bens privats (15 milions), 
ativitàts economichis (9,6 
milions), acuedots (8,7 mi- 
lions), setòr de pescje (6,3 
milions), patrimoni culturàl 
(2,7 milions), tant che par 
esempli lis Pléfs cjargnelis. 
Positive la prove ufierte 
des struturis di emergjen- 
ce e de Protezion civîl, e 
miorade a pet des espe- 
riencis passadis ancje la 
azion di restaurazion des 
liniis eletrichis prejudicadis 
dal aiar e dai arbui colàts. 
Lodevule, in linie cu la 
tradizion furlane, la azion 
dal volontariàt, sedi chel 
organizat sedi chel mobi- 
litàt des rêts di vicinat. Il 


Nadal 
cuntun arbul “ferit” 
dal brut timp 


Tancj comuns, ancje de 
Lombardie e de Emilie- 
Romagne, si son ufierts 

di furnî lis lôr placis cun 
ce che al reste dai boscs 
colpîts dal brut timp, e a 
Sant Quarin (Pordenon) 

a fasaran fintremai un 
arbul di Nadal assemblant 
5-6 framents dai boscs 
cjargnei ferîts. A son i efiets 
de iniziative “Par Nadal 

fâs nassi un bosc gnûf”. I 
associâts de Giant Trees 
Foundation a son daûr a 
racuei lis pontis e i apiçs 
dai arbui colâts cul fin di 
sostignî lis popolazions di 
chescj teritoris e di permeti 
ancje l'ùs di arbui coltivàts 
par Nadal, plantantju 

in sostituzion dai boscs 
colàts. Si pues sostignî in 
maniere economiche la 
iniziative al leam Attps:// 
www.gianttrees.org/it/ 
sostienici dulà che si 
puedin cjatà ancje ducj i 
inzornaments de iniziative 
e lis modalitàts par “adotà” 
un arbul colàt. Il 





Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove labonament a un mensiîl unic: 
almancul une volte al més, lei par furlan! 

